Južnoameričko prvenstvo u nogometu 1946.
Južnoameričko prvenstvo u nogometu 1946. je bilo 19. kontinentalno nogometno takmičenje Južne Amerike. Turnir je odigran u Argentini od 12. januara do 10. februara 1946. godine. Na prvenstvu je učestvovalo šest ekipa. Argentina je osmi put u svojoj historiji osvojila šampionsku titulu. Drugo mjesto je osvojio Brazil a treće Paragvaj. José María Medina, reprezentativac Urugvaja je bio najbolji strijelac prvenstva sa sedam postignutih golova.